تەکەر کارڵسن

تەکەر کارڵسن (بە ئینگلیزی: Tucker Swanson McNear Carlson) لەدایکبووی ١٦ی ئایاری ١٩٦٩، شرۆڤەکار و نووسەر و کەسایەتییەکی تەلەڤیزیۆنی ئەمریکییە، لە ساڵی ٢٠١٦ تا ٢٠٢٣ میوانداری بەرنامەی گفتوگۆی سیاسی شەوانەی لە کەناڵی فۆکس نیووز دەکرد.

کارڵسن لە ساڵانی نەوەدەکاندا دەستی بە کاری میدیایی کردووە، لە ساڵی ٢٠٠٠ تا ٢٠٠٥ شرۆڤەکاری کەناڵی سی ئێن ئێن بووە و لە ساڵی ٢٠٠١ تا ٢٠٠٥ ھاوبەشی پێشکەشکاری بەرنامەی دیبەیتی ھەواڵەکانی تۆڕەکە بووە لە کاتی سەرەکیدا.

لە ساڵی ٢٠٠٥ تا ٢٠٠٨ میوانداری بەرنامەی شەوانەی تاکەری کردووە لە کەناڵی MSNBC لە ساڵی ٢٠٠٩ بوو بە شرۆڤەکاری سیاسی بۆ فۆکس نیووز، لە بەرنامە جیاوازەکاندا دەرکەوت پێش ئەوەی بەرنامەی تایبەتی خۆی دەستپێبکات.

کارڵسن کە داکۆکیکاری سەرۆکی پێشووی ئەمریکا دۆناڵد ترەمپ بوو، لەلایەن کۆمپانیای پۆلیتیکۆوە بە لایەنگرترین  لایەنگری ترەمپ وەسفکرا بەڵام ئامادەبوو ڕەخنە لە ترەمپ بگرێت کاتێک پێیوابوو سەرۆکی پێشوو لە ئایدۆلۆژیاکانی لادەدات.

دەوترێت کاریگەری لەسەر ھەندێک لە بڕیارەکانی ترەمپ وەک سەرۆککۆمار ھەبووە، لەوانە ھەڵوەشاندنەوەی ھێرشی سەربازی بۆ سەر ئێران لە ساڵی ٢٠١٩، دەرکردنی جۆن بۆڵتۆن، ڕاوێژکاری ئاسایشی نیشتمانی لە ھەمان ساڵدا، ھەروەھا گۆڕینی سزای زیندانیکردنی ڕۆجەر ستۆن لە ساڵی ٢٠٢٠. کارڵسن وەک دەنگێکی پێشەنگی سیاسەتی ناڕەزایەتی سپی پێستەکان وەسف کراوە.

لە ٢٤ی نیسانی ٢٠٢٣، فۆکس نیووز کارڵسنی لە کارەکەی دوورخستەوە و بەرنامەکەی ھەڵوەشاندەوە، بەیاننامە گشتییەکەی فۆکس نیووز ھۆکاری دورخستنەوەکەی نەخستەڕوو. تەکەر لە مانگی حوزەیرانی ٢٠٢٣ دەستی کرد بە بڵاوکردنەوەی بەرنامەیەک لە تویتەر بە ناوی تاکەر لە تویتەر.

 ژیانی سەرەتایی و پەروەردە 
وێنۆک|کارڵسن لە قوتابخانەی باکلی لە ساڵی ١٩٧٥
کارڵسن لە ١٦ی ئایاری ١٩٦٩ لە نەخۆشخانەی منداڵان لە شاری سانفرانسیسکۆ لە ویلایەتی کالیفۆرنیا لەدایکبووە، کوڕە گەورەی ھونەرمەند و خەڵکی سانفرانسیسکۆ لیسا مەکنیرە.

 بەستەرە دەرەکییەکان 
 ماڵپەڕی فەرمی

تەکەر کارڵسن لە کەناڵی فۆکس نیووز

تاکەر کارلسۆن لە بنکەدراوەی ئینتەرنێتیی فیلمەکان

 سەرچاوەکان 

پۆل:لەدایکبووانی ١٩٦٩
پۆل:نووسەرە کوڕە ئەمریکییەکانی سەدەی بیستەم
پۆل:نووسەرە ناخەیاڵییە ئەمریکییەکانی سەدەی ٢٠ەم
پۆل:نووسەرە پیاوە ئەمریکییەکانی سەدەی ٢١ەم
پۆل:نووسەرانی ناخەیاڵی ئەمریکا لە سەدەی ٢١
پۆل:نووسەرانی سیاسیی ئەمریکی
پۆل:زیندووان
پۆل:نووسەرە پیاوە ئەمریکییەکانی سەدەی ٢٠ەم
پۆل:نووسەرە ناخەیاڵییە ئەمریکییەکانی سەدەی ٢١ەم
پۆل:بەشداریکەران لە زنجیرەی تەلەڤیزیۆنی ڕاستی ئەمریکی